techiaith/cofnodycynulliad_en-cy huggingface dataset:
English: Thank you to Mick Antoniw for that question and also for the useful meetings that we've had in order to hear very much from the ground in terms of the support that the local authority needs and that communities need in order to recover properly and move forward after the devastating floods. We have provided some early funding and early certainty to local authorities to allow them to get on with the work, because we know that there are safety issues involved. But in terms of the way in which the UK Government's been able to play its part, it's been quite lamentable thus far, given the fact that the Prime Minister made such a strong promise that funding would be passported to Wales as a result of the flooding and the need to address it. We haven't yet seen a penny of it. We've seen a commitment for a small amount of funding, but as Mick Antoniw says, the overall funding both in terms of addressing the local damage but also the work that needs to be undertaken over a long period on coal tips in Wales runs into the hundreds of millions of pounds. I have had a recent letter from the Chief Secretary to the Treasury suggesting a further conversation on that, and I look forward to it, but I think that the scale of the issue here is one where the UK Government really does need to fulfil its promise, which the Prime Minister made, and also recognise that in terms of the coal tips, much of this predates devolution as well. The Coal Authority has a particular and specific role to play, I think, in addressing these issues.
Welsh: Diolch i Mick Antoniw am y cwestiwn hwnnw a hefyd am y cyfarfodydd defnyddiol a gawsom er mwyn clywed o lawr gwlad ynglŷn â'r cymorth sydd ei angen ar yr awdurdod lleol a chymunedau er mwyn ymadfer yn iawn a symud ymlaen ar ôl y llifogydd dinistriol. Rydym wedi darparu cyllid cynnar a sicrwydd cynnar i awdurdodau lleol i ganiatáu iddynt fwrw ymlaen â'r gwaith, oherwydd gwyddom fod problemau diogelwch ynghlwm wrth hyn. Ond o ran y ffordd y mae Llywodraeth y DU wedi gallu chwarae ei rhan, mae wedi bod yn eithaf truenus hyd yma, o ystyried bod y Prif Weinidog wedi gwneud addewid mor gryf y byddai cyllid yn cael ei roi i Gymru o ganlyniad i'r llifogydd a'r angen i fynd i'r afael â hynny. Nid ydym wedi gweld ceiniog ohono eto. Rydym wedi gweld ymrwymiad i ychydig o gyllid, ond fel y dywed Mick Antoniw, mae'r cyllid cyffredinol ar gyfer mynd i'r afael â'r difrod lleol ond hefyd y gwaith sydd angen ei wneud dros gyfnod hir ar domenni glo yng Nghymru yn gannoedd o filiynau o bunnoedd. Cefais lythyr yn ddiweddar gan Brif Ysgrifennydd y Trysorlys yn awgrymu sgwrs bellach am hynny, ac edrychaf ymlaen at honno, ond credaf fod maint y broblem yma yn un lle mae gwir angen i Lywodraeth y DU gyflawni ei haddewid, a wnaed gan y Prif Weinidog, a chydnabod hefyd, mewn perthynas â'r tomenni glo, fod llawer o hyn yn rhagflaenu datganoli hefyd. Credaf fod gan yr Awdurdod Glo rôl arbennig a phenodol i'w chwarae i fynd i'r afael â'r materion hyn.
English: The Welsh Government publishes a table showing the implementation costs of enacted legislation alongside the draft budget. The table includes an explanation if costs have changed significantly from the regulatory impact assessment estimates. Guidance states that, where feasible, the actual cost of legislation should be considered as part of the post-implementation review.
Welsh: Mae Llywodraeth Cymru yn cyhoeddi tabl sy'n dangos costau gweithredu deddfwriaeth a ddaw i rym ochr yn ochr â'r gyllideb ddrafft. Mae'r tabl yn cynnwys esboniad os yw costau wedi newid yn sylweddol o amcangyfrifon yr asesiad effaith rheoleiddiol. Mae canllawiau'n nodi, lle bo'n ymarferol, y dylid ystyried gwir gost deddfwriaeth fel rhan o'r adolygiad ôl-weithredu.
English: Thank you very much for that information, because we don't get a huge amount of time for post-legislative scrutiny here in this Senedd, and tracking the ongoing costs attributable to a piece of legislation can be very difficult, particularly at the moment when we get no chance for pre-legislative scrutiny of the cost of regulations. Can you confirm for how long consequent costs attract after various parts of the statutes and regulations come into force? And when do you plan to publish a comprehensive statement on the costs of the coronavirus Act and the COVID regulations brought in beneath it?
Welsh: Diolch yn fawr am y wybodaeth honno, oherwydd nid ydym yn cael llawer iawn o amser ar gyfer craffu ar ôl deddfu yma yn y Senedd hon, a gall olrhain y costau parhaus y gellir eu priodoli i ddeddfwriaeth fod yn anodd iawn, yn enwedig ar hyn o bryd pan na chawn gyfle i graffu cyn deddfu ar gost rheoliadau. A allwch gadarnhau am ba hyd y mae costau canlyniadau yn denu ar ôl i wahanol rannau o'r statudau a'r rheoliadau ddod i rym? A phryd y bwriadwch gyhoeddi datganiad cynhwysfawr ar gostau'r Ddeddf coronafeirws a'r rheoliadau COVID a gyflwynwyd oddi tani?
English: Thank you for raising that particular question. In terms of when we publish that detail, we publish detail alongside the draft budget every year in terms of legislation that is being enacted. We would normally stop providing that information once the Act has been implemented, because then the costs of that and delivering that just become business-as-usual costs and are absorbed either by the departments or have some additional particular funding attached to them. So, that's the normal way in which we would provide the detail of that. I'm always keen to explore what more we can do in terms of transparency and providing the information that people need, both before Bills are voted on, but then also afterwards as well. So, yes, I'd be more than happy to have that discussion with Suzy if there are some particular ideas that she has or some particular concerns that she'd like to discuss in further detail, because as I say, transparency is really important in helping people to understand what the cost has been of the Bills that we've enacted.
Welsh: Diolch i chi am ofyn y cwestiwn hwnnw. O ran pa bryd y byddwn yn cyhoeddi'r manylion hynny, rydym yn cyhoeddi manylion ochr yn ochr â'r gyllideb ddrafft bob blwyddyn mewn perthynas â deddfwriaeth sy'n dod i rym. Fel arfer, byddem yn rhoi'r gorau i ddarparu'r wybodaeth honno pan fydd y Ddeddf wedi dod yn weithredol, oherwydd daw costau hynny a chyflawni hynny yn gostau busnes fel arfer a chânt eu hamsugno naill ai gan yr adrannau neu gael arian penodol ychwanegol wedi'i gysylltu â hwy. Felly, dyna'r ffordd arferol y byddem yn darparu manylion am hynny. Rwyf bob amser yn awyddus i archwilio beth arall y gallwn ei wneud o ran tryloywder a darparu'r wybodaeth y mae pobl ei hangen, cyn pleidleisio ar Filiau, ond wedyn hefyd. Felly, byddwn yn fwy na pharod i gael y drafodaeth honno gyda Suzy os oes syniadau penodol ganddi neu bryderon penodol yr hoffai eu trafod yn fanylach, oherwydd fel y dywedais, mae tryloywder yn bwysig iawn i helpu pobl i ddeall beth oedd cost y Biliau a roddwyd mewn grym gennym.
English: The next item is questions to the Minister for Education and the first question is from Hefin David.
Welsh: Yr eitem nesaf, felly, yw'r cwestiynau i'r Gweinidog Addysg. Mae'r cwestiwn cyntaf gan Hefin David.
English: The operational guidance clearly sets out the actions that need to be taken by schools and settings in order to limit the risk of spreading COVID-19. It is crucial that staff and pupils who are showing any symptoms of COVID-19 do not attend school and book a test.
Welsh: Mae'r canllawiau gweithredol yn nodi'n glir y camau y mae angen i ysgolion a lleoliadau eu cymryd er mwyn cyfyngu ar y risg o ledaenu COVID-19. Mae'n hanfodol nad yw staff a disgyblion sy'n dangos unrhyw symptomau o COVID-19 yn mynychu'r ysgol a'u bod yn trefnu prawf.
English: Two things related to that. First of all, I've had questions from parents asking for justification for the fact that year 9 onwards won't be in school during the lockdown the week after half term. Can you just reiterate the reasons for that and why that's taking place? And associated with it, the advice to schools is to keep classrooms ventilated. A number of parents - and in fact, teachers - have come to me and said that ventilated classrooms are very, very cold. It's a concern that's been raised in Caerphilly, but I've also seen it elsewhere. I've written to Caerphilly council and they say they're providing advice to schools, but is it possible that the Welsh Government also provides advice that ventilation doesn't necessarily also mean freezing classrooms, which is quite important?
Welsh: Mae dau beth yn gysylltiedig â hynny. Yn gyntaf oll, cefais gwestiynau gan rieni'n gofyn inni gyfiawnhau'r ffaith na fydd blwyddyn 9 ymlaen yn yr ysgol yn ystod y cyfyngiadau symud yr wythnos ar ôl hanner tymor. A allwch ailadrodd y rhesymau am hynny a pham y mae hynny'n digwydd? Ac yn gysylltiedig â hynny, y cyngor i ysgolion yw cadw ystafelloedd dosbarth wedi'u hawyru. Mae nifer o rieni - ac athrawon mewn gwirionedd - wedi dod ataf i ddweud bod ystafelloedd dosbarth wedi'u hawyru yn oer iawn. Mae'n bryder sydd wedi'i godi yng Nghaerffili, ond rwyf wedi'i weld mewn mannau eraill hefyd. Rwyf wedi ysgrifennu at gyngor Caerffili ac maent yn dweud eu bod yn rhoi cyngor i ysgolion, ond a yw'n bosibl i Lywodraeth Cymru hefyd roi cyngor nad yw awyru o reidrwydd yn golygu ystafelloedd dosbarth rhewllyd, sy'n eithaf pwysig?
English: Schools and settings should ensure that there is an adequate level of ventilation, and Welsh Government has given operational guidance to schools in that regard. In terms of the implications of the firebreak for education, I have been very clear since this summer that the best way in which we can minimise disruption to our children's education is to keep community levels of transmission of COVID-19 as low as possible. As a Government, we recognise a firebreak is essential if we are to reduce levels of transmission and reduce the R rate. I appreciate that for those parents and learners in year 9 and above, this is an extremely difficult time, but these year groups have the ability to undertake self-directed learning more easily than other parts of the cohort, and they will be supported in doing so for the week by their teachers, who will be in the classroom.
Welsh: Dylai ysgolion a lleoliadau sicrhau bod lefel ddigonol o awyru'n digwydd, ac mae Llywodraeth Cymru wedi rhoi canllawiau gweithredol i ysgolion ynglŷn â hynny. O ran goblygiadau'r cyfnod atal byr i addysg, rwyf wedi bod yn glir iawn ers yr haf hwn mai'r ffordd orau o darfu cyn lleied â phosibl ar addysg ein plant yw cadw lefelau trosglwyddo COVID-19 yn y gymuned mor isel â phosibl. Fel Llywodraeth, rydym yn cydnabod bod cyfnod atal byr yn hanfodol os ydym am ostwng lefelau trosglwyddo a lleihau'r gyfradd R. Rwy'n sylweddoli bod hwn yn gyfnod anodd iawn i rieni a dysgwyr ym mlwyddyn 9 ac uwch, ond gall y grwpiau blwyddyn hyn ymroi i ddysgu hunangyfeiriedig yn haws na rhannau eraill o'r garfan, a byddant yn cael cymorth i wneud hynny am yr wythnos gan eu hathrawon, a fydd yn yr ystafell ddosbarth.
English: Diolch, Llywydd. The unmuting took a while, sorry. Minister, our schools, as you know, are doing an excellent job, and work very hard to ensure that the schools are COVID safe for pupils and teachers alike. However, there does seem to be a chink in the armour to me, at drop-off and pick-up. Although there are great one-way systems, phased collections, all those great things happening, parents and guardians are still not, on the whole, social distancing and wearing masks. Do you think there's a bit more that you and the Welsh Government can do in tackling this? It looks to have the potential to undo all the good work being done by the school, particularly as we're looking to stop gatherings in this firebreak. Thank you.
Welsh: Diolch, Lywydd. Cymerodd dipyn o amser i droi'r sain ymlaen, mae'n ddrwg gennyf. Weinidog, mae ein hysgolion, fel y gwyddoch, yn gwneud gwaith rhagorol, ac yn gweithio'n galed iawn i sicrhau bod yr ysgolion yn ddiogel rhag COVID i ddisgyblion ac athrawon fel ei gilydd. Fodd bynnag, mae'n ymddangos bod un man gwan, wrth ollwng a chasglu plant. Er bod yna systemau un ffordd gwych, trefniadau i gasglu plant ar wahanol amseroedd, yr holl bethau gwych hynny'n digwydd, nid yw rhieni a gwarcheidwaid, ar y cyfan, yn cadw pellter cymdeithasol a gwisgo masgiau. A ydych chi'n meddwl bod ychydig mwy y gallwch chi a Llywodraeth Cymru ei wneud i fynd i'r afael â hyn? Mae'n ymddangos bod perygl i hyn ddadwneud yr holl waith da a wneir gan yr ysgol, yn enwedig gan ein bod yn ceisio atal pobl rhag ymgynnull yn ystod y cyfnod atal byr. Diolch.
English: First of all, can I thank you, Laura, for your recognition of the hard work, on behalf of school leaders and teachers, to make our schools and our colleges as COVID secure as they possibly can be? But, you are absolutely right; parents can greatly enhance those efforts by ensuring that they follow all relevant advice when they are bringing their children to and from school, and when they are organising other activities for their children. You are correct; we have had concerns expressed to us about families gathering at the school gate and not doing so in a socially distanced way, or perhaps families overseeing children's activities, and, again, families forgetting to do that in a socially distanced way from other mums, dads, carers and grandparents. The Welsh Government will use this time to review all of our communications, to get those strong messages out to parents and carers that they too have a crucial role to play in ensuring that we can minimise disruption to their children's education, and that one of the easy ways they can do that is remembering to remain socially distanced from other parents at the beginning and at the end of school days.
Welsh: Yn gyntaf oll, a gaf fi ddiolch i chi, Laura, am gydnabod y gwaith caled, ar ran arweinwyr ysgol ac athrawon, i wneud ein hysgolion a'n colegau mor ddiogel ag y gallant fod? Ond rydych chi'n llygad eich lle; gall rhieni wella'r ymdrechion hynny'n sylweddol drwy sicrhau eu bod yn dilyn yr holl gyngor perthnasol pan fyddant yn dod â'u plant i'r ysgol ac yn eu casglu, a phan fyddant yn trefnu gweithgareddau eraill ar gyfer eu plant. Rydych yn gywir; mynegwyd pryderon wrthym am deuluoedd yn ymgynnull wrth gât yr ysgol ac nad ydynt yn gwneud hynny mewn ffordd sy'n cadw pellter cymdeithasol, neu deuluoedd efallai sy'n goruchwylio gweithgareddau plant, ac unwaith eto, teuluoedd yn anghofio gwneud hynny mewn ffordd sy'n cadw pellter cymdeithasol oddi wrth famau, tadau, gofalwyr a neiniau a theidiau eraill. Bydd Llywodraeth Cymru yn defnyddio'r amser hwn i adolygu ein holl gyfathrebiadau, er mwyn cyfleu negeseuon cryf i rieni a gofalwyr fod ganddynt hwythau rôl hollbwysig i'w chwarae hefyd yn sicrhau cyn lleied â phosibl o darfu ar addysg eu plant, ac mai un o'r ffyrdd hawdd y gallant wneud hynny yw cofio parhau i gadw pellter cymdeithasol oddi wrth rieni eraill ar ddechrau ac ar ddiwedd diwrnodau ysgol.
English: Thank you, Russell. I am sympathetic to the challenge faced by outdoor education centres due to the pandemic. Our current guidance advises against domestic residential school trips, but it does allow for domestic non-residential day trips. This guidance is kept under review and updates will be informed by the latest medical and scientific advice.
Welsh: Diolch, Russell. Rwy'n cydymdeimlo â'r her a wynebir gan ganolfannau addysg awyr agored oherwydd y pandemig. Mae ein canllawiau presennol yn cynghori yn erbyn teithiau ysgol preswyl domestig, ond mae'n caniatáu teithiau dydd amhreswyl domestig. Caiff y canllawiau hyn eu hadolygu'n barhaus a bydd y cyngor meddygol a gwyddonol diweddaraf yn llywio'r wybodaeth ddiweddaraf.
English: Thank you, Minister, for your answer, and I'm grateful that you are sympathetic, as you've outlined. Two outdoor centres, as it happens, have been in touch with me, based in Powys in my own constituency; I know, Minister, you'll have similar outdoor centres in your own constituency in Powys as well. They are keen that Welsh Government do provide guidance that will allow them to reopen on the same basis as schools, to prevent them from facing imminent ruin. I'd suggest that outdoor educational centres provide huge benefits in terms of personal development, education and physical and mental health. I'm aware that Tim Farron MP is campaigning for a change in the UK Government current guidance, which prevents overnight educational visits at outdoor educational centres, and I'm very much campaigning for the same here in Wales. So, can I ask you, Minister, whether you will be able to discuss with colleagues and take some action to allow them to reopen, with appropriate guidance to follow, following, of course, the current lockdown period, which ends at the beginning of November?
Welsh: Diolch am eich ateb, Weinidog, ac rwy'n ddiolchgar eich bod yn cydymdeimlo, fel y nodwyd gennych. Mae dwy ganolfan awyr agored, fel mae'n digwydd, wedi bod mewn cysylltiad â mi, canolfannau sydd wedi'u lleoli ym Mhowys yn fy etholaeth; rwy'n gwybod, Weinidog, y bydd gennych ganolfannau awyr agored tebyg yn eich etholaeth eich hun ym Mhowys hefyd. Maent yn awyddus i Lywodraeth Cymru ddarparu canllawiau a fydd yn caniatáu iddynt ailagor ar yr un sail ag ysgolion, i'w hatal rhag mynd rhwng y cŵn a'r brain. Byddwn yn awgrymu bod canolfannau addysgol awyr agored yn cynnig manteision enfawr o ran datblygiad personol, addysg ac iechyd corfforol a meddyliol. Rwy'n ymwybodol fod Tim Farron AS yn ymgyrchu dros newid yng nghanllawiau cyfredol Llywodraeth y DU, sy'n atal ymweliadau addysgol dros nos mewn canolfannau addysgol awyr agored, ac rwy'n ymgyrchu'n gryf dros yr un peth yma yng Nghymru. Felly, a gaf fi ofyn i chi, Weinidog, a fyddwch yn gallu trafod gyda'ch cyd-Aelodau a chymryd camau i ganiatáu iddynt ailagor, gyda chanllawiau priodol i ddilyn, ar ôl y cyfnod presennol o gyfyngiadau symud a ddaw i ben ddechrau mis Tachwedd?
English: Russell, you're correct - outdoor education can bring huge benefits to children and young people, and, as you said, in a range of developing skills and knowledge. At this time, day trips to such residential centres can indeed go ahead, and as long as schools do that in a risk-assessed way, there is no reason why all of those activities have to stop. But at this stage, scientific advice is very clear that residential trips are not appropriate. But as I said in my initial answer to you, we will continue to keep that under review, and we do not want to limit those residential trips for a moment longer than they need to be, given the benefits to children that you have outlined.
Welsh: Russell, rydych yn gywir - gall addysg awyr agored roi manteision enfawr i blant a phobl ifanc, ac fel y dywedoch chi, mewn amrywiaeth o sgiliau a gwybodaeth sy'n datblygu. Ar hyn o bryd, gall teithiau dydd i ganolfannau preswyl o'r fath fynd rhagddynt, a chyn belled â bod ysgolion yn gwneud hynny mewn ffordd sy'n asesu risg, nid oes rheswm pam y dylai'r holl weithgareddau hynny ddod i ben. Ond ar hyn o bryd, mae cyngor gwyddonol yn glir iawn nad yw teithiau preswyl yn briodol. Ond fel y dywedais yn fy ateb cychwynnol i chi, byddwn yn parhau i adolygu hynny, ac nid ydym eisiau cyfyngu ar y teithiau preswyl hynny am eiliad yn hwy na sydd angen, o ystyried y manteision rydych wedi'u hamlinellu i blant.
English: Minister, thank you for that assurance that you do not want to keep these closed for residential visits for a minute more than is necessary, and that, once safe, we will get back to having residential visits. She will know that, for many of us, outdoor education centres were the first time that we would have been immersed in an outdoor environment, and learnt through skills and confidence and self-esteem all the benefits that come from that. So, could I ask her, firstly, will she, along with other Cabinet colleagues, continue to work with people like the Institute of Outdoor Learning and the Outdoor Alliance in Wales to put in place those plans for when we can get back to residential outdoor learning? But, secondly, will she also with Cabinet colleagues work with UK Government to amend the current job support schemes they have to extend their reach to the outdoor learning environment? At the moment, they're not able to apply for that support, and we need to get them through these current constraints, in order to get to rebuilding after we've got through this crisis.
Welsh: Weinidog, diolch i chi am y sicrwydd nad ydych eisiau cadw'r rhain ar gau ar gyfer ymweliadau preswyl am funud yn fwy nag sy'n angenrheidiol, ac y byddwn, pan fydd hi'n ddiogel, yn dychwelyd at gael ymweliadau preswyl. Fe fydd hi'n gwybod mai ymweld â chanolfannau addysg awyr agored, i lawer ohonom, oedd y tro cyntaf inni gael ein trochi mewn amgylchedd awyr agored, a dysgu, drwy sgiliau a hyder a hunan-barch, yr holl fanteision a ddaw o hynny. Felly, a gaf fi ofyn iddi, yn gyntaf, a fydd hi, ynghyd â chyd-Aelodau eraill yn y Cabinet, yn parhau i weithio gyda phobl fel y Sefydliad Dysgu yn yr Awyr Agored a Chynghrair Awyr Agored Cymru i roi'r cynlluniau hynny ar waith ar gyfer pan allwn ddychwelyd at ddysgu preswyl yn yr awyr agored? Ond yn ail, a wnaiff hi hefyd, gyda chyd-Aelodau eraill yn y Cabinet, weithio gyda Llywodraeth y DU i ddiwygio'r cynlluniau cefnogi swyddi presennol sydd ganddynt i ymestyn eu cyrhaeddiad i'r amgylchedd dysgu yn yr awyr agored? Ar hyn o bryd, nid ydynt yn gallu gwneud cais am y cymorth hwnnw, ac mae angen i ni sicrhau eu bod yn goroesi'r cyfyngiadau presennol hyn, er mwyn ailadeiladu ar ôl yr argyfwng hwn.
English: Thank you, Huw. I'm sure many people will have shared your experience - that the ability to go on a residential trip was the first opportunity to spend extended time in the natural environment. And I know that that is something that is very much valued by many schools in parts of Wales where access to the outdoors is perhaps more limited, to be able to take children out to areas - such as Russell George's constituency, and indeed to Brecon and Radnorshire - to give them that experience and, hopefully, a lifelong love and interest of spending time in the outdoors. As I said, we're keeping this issue constantly under review. My officials met as recently as 14 October with Public Health Wales, to discuss the appropriateness of current advice. Unfortunately, at this time, residential trips are not recommended, but as soon as we are able to do so, then clearly we will want to change that. With regard to discussions for economic support, recognising not only the importance for children of outdoor education, but actually they are valuable employers in their own right in rural communities, then such centres are able to look to support from the economic resilience fund that the Welsh Government has made available. But I will certainly make the representations that you have asked for this afternoon, and I will write back to the Member.
Welsh: Diolch, Huw. Rwy'n siŵr y bydd llawer o bobl wedi rhannu eich profiad - mai'r gallu i fynd ar daith breswyl oedd y cyfle cyntaf i dreulio amser estynedig yn yr amgylchedd naturiol. A gwn fod hwnnw'n rhywbeth sy'n cael ei werthfawrogi'n fawr gan lawer o ysgolion mewn rhannau o Gymru lle mae mynediad at yr awyr agored yn fwy cyfyngedig o bosibl, gallu mynd â phlant allan i ardaloedd - megis etholaeth Russell George, ac yn wir i Frycheiniog a Sir Faesyfed - i roi'r profiad hwnnw iddynt a gobeithio, cariad a diddordeb gydol oes mewn treulio amser yn yr awyr agored. Fel y dywedais, rydym yn parhau i adolygu'r mater hwn. Cyfarfu fy swyddogion â Iechyd Cyhoeddus Cymru mor ddiweddar â 14 Hydref, i drafod priodoldeb y cyngor presennol. Yn anffodus, ar hyn o bryd, ni argymhellir teithiau preswyl, ond cyn gynted ag y gallwn wneud hynny, byddwn yn amlwg eisiau newid hynny. O ran trafodaethau am gymorth economaidd, gan gydnabod pwysigrwydd addysg awyr agored i blant yn ogystal â'r ffaith eu bod, mewn gwirionedd, yn gyflogwyr gwerthfawr yn eu hawl eu hunain mewn cymunedau gwledig, gall canolfannau o'r fath wneud cais am gefnogaeth gan y gronfa cadernid economaidd y mae Llywodraeth Cymru wedi'i darparu. Ond byddaf yn sicr yn cyflwyno'r sylwadau rydych wedi gofyn amdanynt y prynhawn yma, a byddaf yn ysgrifennu'n ôl at yr Aelod.